Erat pene eodem tempore frater quidam in monasterio quod in Francia apud Turrim super Maternam sub iure nostro est, cui cura eiusdem loci commissa fuerat.] Qui diuturnæ ægritudinis necessitate coactus, Rodulfum tunc Abbatem monasterij Catalaunensis propter medelam tam animæ quam corporis, quarum ille rerum non ignarus erat, ad se venire rogauit. Ad quem ille caritate prouocatus venire non distulit:  veniens mox ægrum visitare curauit. Cumque non mediocriter eum grauari infirmitate cerneret: hortari eum ad confitendum cœpit. Quod ille se libenter agere professus, confiteri peccata sua, sed non in simplicitate spiritus, aggressus est. Nam grauiora  mortifera stulto pudore reticens, quotidiana tantum  quæ leuia videbantur, timore Dei postposito fatebatur. Qua palliata confessione completa, corpus Dominicum sibi afferri deprecatus est. Quo allato,  præsumptuoso ore suscepto, cum diu multumque illud traiicere conaretur nec valeret, cū vino quod susceperat frusta omnia cōminuti corporis Christi in vas, quod ori eius suppositum fuerat, refundere coactus est. Hoc casu, immo diuino iudicio Abbas qui aduenerat permotus,  ægrum non plene confessione purgatum ratus, rursus eum admonere cœpit: vt si aliquod facinus reticuisset, vera sibi confessione reuelare non erubesceret. Qui  hortatu eius  diuino instinctu compunctus, ad cor reuersus est,  quicquid pestis intus latebat euomens, crimina quæ ante lethali pudore celauerat, vitali  vera confessione, non iam ficte, sed veraciter corde contrito  humiliato patefecit. Cumque omni fæce iniquitatis per antidotum pœnitentiæ purgatus fuisset,  vera confessione per Abbatem prædictum absolutionem meruisset: Eucharistiam quam prius reiicere cōpulsus fuerat allatam deuote suscepit,  absque vlla difficultate vt sanctissimus aliquis deglutiuit. Et vt de miraculo omnis dubitatio tolleretur, qui particulam corporis Christi quam deglutire non potuit reiicere per frusta compulsus fuerat: post confessionem non solum corpus Domini, sed etiam cibos alios absque vllo impedimento suscepit. Sic igitur confessione, absolutione, sacramenti susceptione frater ille in Domino confortatus: tribus postea tantum diebus superuixit,  sic defunctus est. Hoc ab eodem Radulpho Abbate cognoscens, cunctis legentibus vel audientibus communicare curaui.